મુંડા જેવા આદિવાસી નેતાઓએ આદિવાસી અસંતોષને થાળે પાડવો જોઈએ એવું તેમનું કહેવું થતું હતું. તેથી જ મુંડાએ ટોણો મારેલો કે કોઈ ના મળે ત્યારે હવે મને બોલાવવામાં આવી રહ્યો છે. 2014માં મુંડા ગફલતમાં રહ્યા અને વિધાનસભામાં હાર્યા. તેના કારણે તક જોઈને રઘુવર દાસે તેમની બરાબરની બાદબાકી કરી નાખી હતી. જોકે મુંડા પણ પોતાની રીતે આદિવાસી નેતાગીરી વચ્ચે કામ કરતા રહ્યા હતા. ઝારખંડમાં હજી રાજકારણ સ્થિર થયું નથી. વ્યક્તિગત શક્તિશાળી નેતાઓ પોતાના જૂથની તાકાત પર રાજકારણ રમતા રમે છે. અહીં અપક્ષ પણ ટેકાથી મુખ્ય પ્રધાન બની ગયો હતો. નવું રાજ્ય બન્યું તેના પ્રથમ મુખ્યપ્રધાન બાબુલાલ મરાંડી બન્યા, પણ તેને શાંતિથી બેસવા ના દેવાયા. નારાજ થઈને તેમને અલગ પક્ષ બનાવી કાઢ્યો હતો. ગુરુજી તરીકે ઓળખાતા સૌથી જૂના આદિવાસી નેતા શિબુ સોરેનનું રાજકારણ પણ બંને દિશામાં ડોલતું રહ્યું છે.